**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL PRIPAŽINTO NETINKAMU (NEGALIMU) NAUDOTI VALSTYBEI NUOSAVYBĖS TEISE PRIKLAUSANČIO NEMATERIALIOJO, ILGALAIKIO IR TRUMPALAIKIO MATERIALIOJO TURTO NURAŠYMO IR LIKVIDAVIMO**

2017 m. rugpjūčio 28 d. Nr. T1-232

Klaipėda

Vadovaudamasi Lietuvos Respublikos vietos savivaldos įstatymo 16 straipsnio 2 dalies 27 punktu ir 48 straipsnio 4 dalimi, Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo, patvirtinto Lietuvos Respublikos Vyriausybės 2001 m. spalio 19 d. nutarimu Nr. 1250 „Dėl Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo patvirtinimo“, 12.2 papunkčiu ir atsižvelgdama į Klaipėdos miesto savivaldybės administracijos direktoriaus 2017 m. rugpjūčio 23 d. įsakymą Nr. AD2-752„Dėl valstybei nuosavybės teise priklausančio ir Klaipėdos miesto savivaldybės patikėjimo teise valdomo nematerialiojo, ilgalaikio ir trumpalaikio materialiojo turto pripažinimo netinkamu (negalimu) naudoti“, Lietuvos Respublikos švietimo ir mokslo ministerijos 2017-02-20 raštą Nr. SR-758, 2017‑04-28 raštą Nr. SR-1954, Švietimo informacinių technologijų centro 2017-04-05 raštą Nr. 90‑(1.6)-D3-183, 2017-05-02 raštą Nr. 90-(1.6)-D3-214, Švietimo ir mokslo ministerijos švietimo aprūpinimo centro 2017-04-20 raštą Nr.(1.14)-D2-103, Klaipėdos miesto savivaldybės taryba nusprendžia:

1. Nurašyti pripažintą netinkamu (negalimu) naudoti dėl fizinio ir funkcinio (technologinio) nusidėvėjimo valstybei nuosavybės teise priklausantį turtą:

1.1. Klaipėdos miesto savivaldybės patikėjimo teise valdomą nematerialųjį, ilgalaikį materialųjį turtą (turtu naudojasi savivaldybės biudžetinė įstaiga Klaipėdos „Aitvaro“ gimnazija), bendra turto įsigijimo vertė – 6367,85 Eur, likutinė vertė 2017 m. rugsėjo 1 d. – 0,00 Eur (1 priedas);

1.2. Klaipėdos miesto savivaldybės patikėjimo teise valdomą nematerialųjį, ilgalaikį materialųjį turtą (turtu naudojasi savivaldybės biudžetinė įstaiga Klaipėdos „Vydūno“ gimnazija), bendra turto įsigijimo vertė – 6531,95 Eur, likutinė vertė 2017 m. rugsėjo 1 d. – 0,00 Eur (2 priedas);

1.3. Klaipėdos miesto savivaldybės patikėjimo teise valdomą nematerialųjį, ilgalaikį ir trumpalaikį materialųjį turtą (turtu naudojasi savivaldybės biudžetinė įstaiga Klaipėdos „Gedminų“ progimnazija), bendra nematerialiojo ir ilgalaikio materialiojo turto vertė – 19586,86 Eur, bendra trumpalaikio materialiojo turto įsigijimo vertė – 960,04, likutinė vertė 2017 m. rugsėjo 1 d. – 0,00 Eur (3 priedas).

2. Pavesti Klaipėdos miesto savivaldybės administracijai organizuoti šio sprendimo 1 punkte nurodyto turto perdavimą atliekų tvarkytojams, nurašymą ir likvidavimą.

|  |  |
| --- | --- |
| Savivaldybės meras |  |

|  |  |
| --- | --- |
| Teikėjas – Savivaldybės administracijos direktorius | Saulius Budinas |

Parengė

Turto skyriaus vyriausioji specialistė

Evelina Rudaitienė, tel. 39 60 31

2017-08-23